Eesti Teatri Tehniliste Töötajate Ühendus

Eesti Teatri Tehniliste Töötajate Ühendus (lühend ETTTÜ) on 1996. aastal asutatud ja 2. juunil 2014 taasasutatud mittetulundusühing, mis koondab Eesti teatri tehnilistel aladel töötavaid ja nende õpetamise alal tegutsevaid isikuid. Ühendus on avalikes huvides tegutsev eriala- ja ametiühing, mis kuulub katusorganisatsiooni Eesti Teatriliit.Eesti Teatri Tehniliste Töötajate Ühendus. Eesti Teatriliidu veebisait.Eesti Teatri Tehniliste Töötajate Ühendus. Eesti Teatri Agentuuri veebisait.

ETTTÜ eesmärk on kaitsta oma liikmete kutsealaseid, sotsiaalseid ja majanduslikke õigusi. Oma eesmärkide saavutamiseks tegutseb ETTTÜ Eesti teatrite tehnilise personali ühiste huvide arendajana ja kaitsjana ning töösuundadeks on olla teatritehniline teabekeskus, luua eriaalane tööportaal, teha koostööd teatritehnilisi erialasid õpetavate haridusasutustega, uuendada kutsestandardeid ning korraldada ja vahendada täiendkoolitusi, eriaalast väljaõpet ja kutseeksameid.

 Juhatus 
15. detsembri 2023. aasta seisuga on ETTTÜ juhatus kümneliikmeline.

 Mait Visnapuu (esimees), Eesti Noorsooteater
 Janno Jaanus, Eesti Draamateater
 Emil Kallas, vabakutseline
 Eve Komissarov, Ugala Teater
 Tauno Makke, Eesti Draamateater 
 Sander Aleks Paavo, Ugala Teater 
 Taivo Pahmann, Rahvusooper Estonia
 Külli Pavelson, Tallinna Linnateater
 Siim Saarsen, Ugala Teater
 Margus Vaigur, Endla Teater

 Tegevussuunad 

 Teatritehniline teabekeskus – erialaste messide, seminaride-workshop’ide, väljapaistvate lavastuste külastuste korraldamine/vahendamine, taotluste vormistamine Eesti Kultuurkapitalile, virtuaalse teatritehnilise infokeskkonna loomine.
 Teatri tehniliste töötajate tööportaali loomine.
 Teatritehniliste erialade hea maine kujundamine.
 Koostöö haridusasutustega, kes pakuvad teatritehniliste erialade väljaõpet.
 Täiendkoolituse, erialase väljaõppe korraldamine/vahendamine, eksamite korraldamine kutsestandardite taotlemiseks, kutsestandardite uuendamine, kutsestandardite rakendamise kontroll.
 Tehniliste töötajate õiguste kaitse, kollektiivlepingu täitmise jälgimine teatrites ja vajaduse korral selle muutmine.
 Teatri tehniliste töötajate aktiivne osavõtt Eesti Teatriliidu juhtorganite tööst.
 Ühenduse liikmete erialane ja juriidiline nõustamine.

 Eesti Teatri Tehniliste Töötajate Ühenduse aumärk 
Alates 2023. aastast annab ETTTÜ välja aumärki, mille pälvib igal aastal rahvusvahelisel teatripäeval, 27. märtsil üks vähemalt 15 aastat erialast tööd teinud loovtehniline töötaja, kelle töö ja pühendumus väärib kolleegide hinnangul tunnustust, Eesti Teatri Tehniliste Töötajate Ühenduse aumärgi. 2023. aastal sai aumärgi Ain AustaLaureaadid 2023. Eesti Teatriliidu veebisait., 2024. aastal Taimi Põlme.Selgusid Eesti teatri auhindade laureaadid. Eesti Teatriliidu veebisait.

 Viited 

Kategooria:Eesti teater
Kategooria:Eesti mittetulundusühingud